Diari Oficial de la Generalitat Valenciana


Sumari del DOGV 9613, del 08-06-2023 (2023/6491)

RESOLUCIÓ de 6 juny de 2023, de la Direcció General d'Agricultura Ramaderia i Pesca per la qual s'adopten mesures de protecció en relació amb la influença aviària.
-------------------------------------------------------------------------------------------------------------------------------------------------------------------

### Dades del document

Número de DOGV
:   9613

Data del DOGV
:   08-06-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/6491


Data del document
:   06-06-2023

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica

RESOLUCIÓ de 6 juny de 2023, de la Direcció General d'Agricultura Ramaderia i Pesca per la qual s'adopten mesures de protecció en relació amb la influença aviària. [2023/6491]  
La grip o influença aviària altament patògena és una malaltia infecciosa inclosa en la llista del Codi Zoosanitari Internacional de l'Organització Mundial de la Sanitat Animal, causada per soques A del virus de la grip.  
S'ha confirmat focus d'aquesta malaltia pel Laboratori Nacional de Referència d'Algete, en diversos ocells silvestres a l'Albufera de València el 5 de juny de 2023.  
Vist el que s'assenyala en l'Ordre RYC4658/2006, per la qual s'estableixen mesures específiques de protecció en relació amb la influença aviària, quant a l'obligatorietat d'adoptar mesures determinades per resultat desfavorable en una anàlisi de risc, és procedent l'adopció de mesures en les explotacions ramaderes de la Comunitat Valenciana.  
Vist el que s'assenyala en l'article 1.3 de l'Ordre APA/2442/2006:  
«Les disposicions d'aquesta ordre s'entendran sense perjudici de mesures més restrictives que puguen establir-se per les autoritats competents de les comunitats autònomes o ciutats de Ceuta i Melilla, basades en una anàlisi del risc dut a terme per les esmentades autoritats competents en els seus territoris respectius.»  
I un nou apartat tres en l'article 4.3 de l'Ordre APA/2442/2006:  
  
«No obstant el que s'estableix en apartat anterior, l'autoritat competent podrà determinar adoptar addicionalment les mesures específiques previstes en l'article 5.1, basades en una avaluació del risc actualitzada d'introducció i circulació del virus de la influença aviària en les zones d'especial vigilància.»  
Considerant que la situació geogràfica de la Comunitat Valenciana respecte de les rutes d'ocells aquàtics migratoris del nord i centre d'Europa, així com la presència d'aiguamolls amb abundància d'ocells silvestres migratoris amb flux variable en aquesta època de l'any, fa necessària una actualització de les mesures, ja que la normativa atorga la possibilitat d'incorporar mesures de bioseguretat addicionals basades en una anàlisi del risc d'introducció i circulació del virus a través les rutes migratòries d'ocells.  
Considerant que el sector empresarial avícola i les organitzacions professionals sol·liciten un reforçament de les mesures de bioseguretat per a garantir la sanitat animal de les seues explotacions i el seu mitjà de vida.  
La Direcció General d'Agricultura, Ramaderia i Pesca, d'acord amb el que s'estableix en el Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat, i el Decret 176/2020, de 30 d'octubre, del Consell d'aprovació del Reglament orgànic i funcional de la Conselleria d'Agricultura, Desenvolupament Rural, Emergència Climàtica i Transició Ecològica, és autoritat competent en matèria de sanitat animal, que desenvolupa a través de la Subdirecció General d'Agricultura i Ramaderia i el Servei de Producció i Sanitat Animal els programes de vigilància i lluita enfront de la influença aviària que corresponen a la Conselleria d'Agricultura, Desenvolupament Rural, Emergència Climàtica i Transició Ecològica.  
Per tot això, aquesta Direcció General resol:  
  
Primer  
Aplicar les següents mesures en establiments de cria d'ocells de corral situats en els municipis de l'annex II de l'Ordre APA/2442/2006, de 27 de juliol.  
1. Queda prohibida la cria d'ànecs i oques amb altres espècies d'ocells de corral.  
2. Queda prohibida la cria d'ocells de corral a l'aire lliure.  
3. Prohibició de donar aigua a ocells de corral procedent de depòsits d'aigua als quals puguen accedir ocells silvestres, excepte en cas que es tracte aquesta aigua a fi de garantir la inactivació de possibles virus d'influença aviària.  
4. Els depòsits d'aigua situats a l'exterior requerits per motius de benestar animal per a determinats ocells de corral, quedaran protegits suficientment contra els ocells aquàtics silvestres.  
5. Queda prohibida la utilització d'ocells de les ordres Anseriformes i Charadriiformes com a cimbell.  
6. Queda prohibida la presència d'ocells de corral o un altre tipus d'ocells captius en els centres de concentració d'animals definits en l'article 3.7 de la Llei 8/2023, de 24 d'abril, de sanitat animal, incloent-hi els certàmens ramaders, mostres, exhibicions i celebracions culturals, així com qualsevol concentració d'ocells de corral o un altre tipus d'ocells captius.  
  
Segon  
Els titulars de les explotacions avícoles que estan situades municipis inclosos en zona de l'annex II de l'Ordre APA/2442/2006, hauran de reforçar les mesures de bioseguretat en les explotacions, especialment aquelles mesures destinades a evitar el contacte amb ocells silvestres.  
  
  
Tercer  
Aquestes mesures són aplicables des de l'endemà de la publicació d'aquesta resolució fins al 6 de juliol de 2023.  
  
Quart  
Conformement amb el que disposa l'article 5 de la Llei 8/2003, de 24 d'abril, de sanitat animal, tota persona, física o jurídica, pública o privada, estarà obligada a comunicar als serveis veterinaris oficials, de manera immediata, tots els focus de què tinga coneixement de malalties de caràcter epizoòtic i en aquest cas totes les troballes de cadàvers d'ocells silvestres d'espècies aquàtiques seran comunicats als serveis veterinaris oficials per a descartar la presència de virus de la influença aviària altament patògena en aquests.  
  
Cinqué  
Donar publicitat d'aquesta resolució a l'efecte de notificació als interessats.  
Contra aquesta resolució, que no posa fi a la via administrativa, pot interposar-se un recurs d'alçada davant el secretari autonòmic d'Agricultura i Desenvolupament Rural, en el termini d'un mes a comptar des de l'endemà de la seua notificació o publicació, de conformitat amb el que disposen els articles 121 i 122 de la Llei 39/2015, de 10 d'octubre, del procediment administratiu comú de les administracions públiques.  
  
  
València, 6 de juny de 2023.- El director general d'Agricultura, Ramaderia i Pesca: Antonio Quintana Martínez.